Сапраўднае імя Цёткі – Алаіза Пашкевіч. Яна нарадзілася 15 ліпеня 1876 г. у фальварку Пешчын каля Шчучына. Вучылася ў Вільні, закончыла Аляксандраўскую жаночую гімназію (1902), экзамены здала экстэрнам, вучылася ў Ягелонскім Унівэрсітэце. Адна з заснавальнікаў Беларускай Сацыялістычнай Грамады. Ад уціску расейскіх улад выязджала ў Аўстра-Вугоршчыну, потым вярталася. Выдала зборнікі “Хрэст на свабоду” і “Скрыпка беларуская” (абодва, Львоў, 1906), “Першае чытанне для дзетак беларусаў”і беларускі “Буквар”. Друкавалася ў газэтах “Наша ніва”, “Наша доля”, рэдагавала часопіс “Лучынка”, супрацоўнічала ў тэатры І.Буйніцкага, вывучала гісторыю батлейкі. Сябравала з Янкам Купалам, Змітраком Бядулем, А.Бурбісам. Публікавала нарысы на розныя тэмы (“Гутаркі аб птушках”, “Наша народная беларуская песня”),…